Chelo

O chelo Ángel Ballarín Cornel: Diccionario del Benasqués. Institución Fernando el Católico, Zaragoza, segunda edición, 1978. p 99. Silbia Garcés Lardiés y Francho Rodés Orquín: Un borguil de parolas. Bocabulario dialeutal escolar, Gubierno d'Aragón, 2006, ISBN 84-689-7358-0, p.20. u chel Chabier Lozano Sierra y Ánchel Loís Saludas: Aspectos morfosintácticos del belsetán, 2005, Gara d'Edizions, p 103. (d'o latín < gelu) ye o estau solido de l'augua (H2O) que se forma cuan se troba en una temperatura inferior d'os 0°C (273,15 K, 32 °F) que ye lo suyo punto de conchelación. Como lo chelo tien una densidat menor que la de l'augua liquida, flota en ista.

 O emplego en l'alimentación 
O chel tien una gran importancia en a conservación d'os alimentos. Fa uns centenars d'anyadas s'emplegaba cloz de chelo pa almagacenar-ne, y en cualques localidaz conservan edificios ditos "neveros". Actualment s'emplegan neveras y concheladors ta fer o frido amenistable ta la conservación.

 Cheolochía 
L'acumulación d'a nieu (una mena de chelo) en as cheleras y o suyo movimiento ye un achent d'erosión muit potent, l'achent principal en o sistema morfoclimatico glacial.

 Estructura cristalina 

Con a presión atmosferica, as moleculas d'augua s'estructuran de modo tetraedrico en virtut d'o vinclo d'hidrocheno. Per ixo, as moleculas de l'augua s'amuntonan de manera compacta, per tanto, a densidat d'o chelo ye menor que la de l'augua (arredol de 0,9). O cristal de chelo tien una estructura hexagonal espaciada (a =7,5 Å, c =7,3 Å). Ista estructura ye clamada "chelo 1 h" u "chelo Ih".

Fuera d'a Tierra, en atros planetas u en satelites en os cuals as condicions de presión y de temperatura son diferents, o chelo puet adoptar atras estructuras mes compactas:
 Chelo lc (baixa temperatura, cubica de facetas centradas, densidat alto u baixo 0,9)
 Chelo II (baixa temperatura, ortorrombica centrau, densidat alto u baixo 1,2)
 Chelo III u Iii (baixa temperatura, tetragonal, densidat alto u baixo 1'1)
 Chelo V (alta presión, baixa temperatura, tetragonal, densidat alto u baixo 1,3)
 Chelo VII (alta temperatura, alta presión, cubica simpla, densidat alto u baixo 1'7)
 Chelo IX (alta presión, tetragonal, densidat alto u baixo 1'2)
 Chelo XII (alta presión, baixa temperatura, tetragonal, densidat alto u baixo 1'3)

 Referencias 

 Se veiga tamién 
 Hockey chelo.
 Esportes d'hibierno.

 Vinclos externos 

Categoría:Formas d'augua